armvectores/hy_wikipedia_2023 huggingface dataset:
Միկլոշ Հարաստի

Միկլոշ Հարաստի (հունգ.՝ Haraszti Miklós, հունվարի 2, 1945(1945-01-02), Երուսաղեմ, Միացյալ Թագավորություն), հունգարացի գրող, լրագրող և իրավապաշտպան։


== Կենսագրություն ==
Միկլոշ Հարաստին ծնվել է 1945 թվականի հունվարի 2-ին Երուսաղեմում։ Նրա հայրը՝ բուդապեշտցի ժամագործը, 1939 թվականին փախել է հարկադիր աշխատանքներից, որոնք իրեն, որպես հրեա, սպառնում էին հորտիստական Հունգարիայում՝ ենթամանդատային Պաղեստինում։ Ծագումով Անդրկարպատյան Մուկաչևո քաղաքից մայրը 1941 թվականին նույնպես հայտնվել է այնտեղ։ 1948 թվականին ընտանիքը վերադարձել է Հունգարիա։
1964 թվականից մինչև 1967 թվականը և 1968 թվականից մինչև 1970 թվականը Բուդապեշտի Լորանդ Էտվյոշի անվան համալսարանում սովորել է հունգարական բանասիրություն և փիլիսոփայություն։ 1963 թվականից գրում և հրատարակում է բանաստեղծություններ, երգեր և հոդվածներ։ 1969 թվականին լույս է տեսել նրա թարգմանությունների ժողովածուն` «Պոետներ, երգեր, հեղափոխություններ»։
1969-1970 թվականներին մասնակցել է անօրինական ձախ արմատական ուսանողական կազմակերպությանը (իշխանությունները նրան ճանաչել են որպես մաոիստական և անարխիստական. Հաշպար Միկլոշ Թամաշը Հարաստիի այն ժամանակվա հայացքները նկարագրում է որպես գևարիստական), ինչի համար 1970 թվականին դրվել է ոստիկանական հսկողության տակ։ Հարաստիի և նրա համախոհ Դյորդ Դալոշի հետապնդումը դադարեցնելու խնդրանքով Յանոշ Կադարին դիմել է փիլիսոփա-մարքսիստ Դյորդ Լուկաչը։ 1970-1971 թվականներին Գանց-ՄԱՎԱԳ մեքենաշինական և «Կարմիր աստղ» տրակտորի գործարաններում աշխատել է ֆրեզորդ։
1976 թվականին եղել է «Հունգարական ժողովրդավարական օպոզիցիայի շարժման» հիմնադիրներից մեկը։
1981 թվականից մինչև 1989 թվականը եղել է սամիզդատական «Բիսիլյո» պարբերականի խմբագիրը։
1989 թվականին մասնակցել է ազատ ընտրության մասին բանակցությունների։ Եղել է Ալյանսի ազատ ժողովրդավարների հիմնադիրների թվում։ Ներկայացնելով այն` 1990 թվականից մինչև 1994 թվականը եղել է Հունգարիայի խորհրդարանի պատգամավոր։
2000-ական թվականներին պարբերաբար հանդես է եկել հունգարական մամուլում, այդ թվում՝ պատմական «Historia» և «Rubicon» ամսագրերում՝ հունգարական սոցիալիզմի դարաշրջանի մասին նյութերով։
2004 թվականի մարտի 9-ին նշանակվել է ԵԱՀԿ ԶԼՄ-ների ազատության ներկայացուցիչ` այդ պաշտոնում փոխարինելով Ֆրայմութ Դուվեին։ 2007 թվականի մարտի 8-ին նույն պաշտոնում նշանակվել է երկրորդ անգան։ 2010 թվականի մարտի 10-ին լրացել է նրա լիազորությունների ժամկետը և նրան հաջորդել է Դունյա Միյատովիչը։
2012 թվականին նշանակվել է Բելառուսում ՄԱԿ-ի Մարդու իրավունքների հարցերով հատուկ զեկուցող։
Կոլումբիայի իրավաբանական համալսարանի պրոֆեսոր է (Նյու Յորք)։ «Աշխատավորն աշխատավորների պետությունում» և «Թավշյա բանտ» գրքերի հեղինակ է, որոնք թարգմանվել են օտար լեզուներով։


== Մատենագիտություն ==
«Költők, dalok, forradalmak» (1965)
«Darabbér» (առաջին անգամ հրատարակվել է 1975 թվականին Բեռլինում, վերահրատարակվել` 1980 թվականին Փարիզում)
«L'Artist d'Etat» (Փարիզ, 1983)
«A cenzúra esztétikája» (1986)
«The Velvet Prison» (Նյու Յորք, 1987)
«Kései bevezetés a Kádár-rendszerbe» (1980, հրատարակվել է 1990 թվականին)


== Ծանոթագրություններ ==


== Արտաքին հղումներ ==
Հարցազրույց Միկլոշ Հարաստիի հետ «Մոսկվայի դարաշրջան» ռադիոկայանի «Շրջադարձ» ծրագրում (2007 թվականի մայիսի 29)
Հարցազրույց Միկլոշ Հարաստիի հետ «Մոսկվայի դարաշրջան» ռադիոկայանի «Շրջադարձ» ծրագրում (2009 թվականի հոկտեմբերի 8)
Լա Ռոշել 4 (կանտոն)

Լա Ռոշել 4 (ֆր.՝ Canton de La Rochelle-4), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Լա Ռոշել օկրուգի մեջ։ Համաձայն 2006 թվականի մարդահամարի կանտոնի բնակչությունը 12245 մարդ էր։Կանտոնի համարը 1742 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ֆյոդորովկա (գյուղ, Տամբովսկի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ռուս.՝ Фёдоровка), գյուղ Ռուսաստանի Տամբովի մարզի Տամբովսկի շրջանի կազմում։
Բնակչությունը վերջին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7805) Մունս

(7805) Մունս (անգլ.՝ Moons), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,275835 ա. մ., առավելագույնը մոտենում է 1,9724 ա. մ. հեռավորության վրա և հեռանում 2,5792 ա. մ.։ Արեգակի շուրջ մեկ ամբողջական պտույտ է կատարում 1254,03 երկրային օրվա ընթացքում, իր ուղեծրով շարժվելով միջինում 0,287073 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7805) Մունս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեկելե

Մեկելե (տիգ.՝ መቐለ, ամհարերեն՝ መቀሌ), քաղաք Եթովպիայի հյուսիսում, Տիգրայ վարչական շրջանի կենտրոնն է։


== Աշխարհագրություն ==
Երկրի մայրաքաղաք Ադիս Աբեբայից գտնվում է 650 կմ հյուսիս, ծովի մակարդակից 2084 մետր բարձրության վրա։


== Բնակչություն ==
Բնակչությունը 2007 թվականի տվյալներով կազմում է 215 914 մարդ (երկրի 6-րդ խոշորագույն քաղաքը)։ 1994 թվականի տվյալներով՝ բնակչությունը կազմում էր ընդամենը 96 938 մարդ։ Քաղաքում կան երկու հիմնական էթնոլինգվիստիկ խմբեր, որոնք են` տիգրաի (96,2 %) և ամհարա (2,26%)։ Գերակշռող լեզուն է տիգրինյա (մայրենի 95,55% բնակչության), 3,18%-ը խոսում է ամհարերեն և մնացած 1,27 %-ը` այլ լեզուներով։ 92,68% բնակչությունը ուղղափառ քրիստոնյաներն են, 6,03%-ը մուսուլմանները։
1994 թվականի մարդահամարի տվյալներով գրագիտության մակարդակը կազմել է 51,75 տոկոս։ Քաղաքի բնակչության մոտ 88%-ն ներկայումս օգտվում է խմելու մաքուր ջրից։


== Տնտեսություն և տրանսպորտ ==
Մեկելեն երկրի հյուսիսում խոշոր արդյունաբերական կենտրոն է, կա մետալուրգիա, ցեմենտի արտադրություն։ Կա Alula Aba Nega օդանավակայանը, որը միացնում է Մեկելեին երկրի այլ խոշոր քաղաքների հետ։


== Տեսարժան վայրեր ==
Տեսարժան վայրերի շարքում հարկ է նշել Յոհաննիսի IV պալատը՝ Մեկելեի հյուսիսային ծայրամասում և Վագրայի ժողովրդական ազատագրական ճակատին նվիրված հուշարձանը։ Կան նաև մի քանի եկեղեցիներ։ Գործում է համալսարան (անգլ.՝ Mekelle University):


== Սպորտ ==
Մեկելեում հիմնվում է «Trans Ethiopia» ֆուտբոլային թիմը։


== Պատկերասրահ ==

		
		
		
		


== Ծանոթագրություններ ==
Elvira T

Elvira T (իսկական անուն՝ Էլվիրա Սերգեևնա Տուգուշեվա, օգոստոսի 14, 1994(1994-08-14), Սարատով, Ռուսաստան), ռուս երգչուհի և կոմպոզիտոր։


== Կարիերա ==
Երգչուհու կարիերան սկսվել է 15 տարեկանում, երբ Էլվիրան ձայնագրել է իր «Ամեն ինչ որոշված է» դեբյուտային երգը և այն տեղադրել սոցիալական ցանցում։ Կոմպոզիցիան հայտնի է դարձել Համացանցում, ավելի ուշ մտել է խոշոր ռադիոկայանների ռոտացիա և հայտնվել Ռուսաստանի և Ուկրաինայի հիթ-շքերթներում։ Մինչ այժմ «Ամեն ինչ որոշված է» երգը մնում է երգչուհու երգացանկի ամենահայտնի ստեղծագործությունը։
Իրեն հարազատ Սարատովից Մոսկվա տեղափոխվելուց հետո ընդունվել է Մոսկվայի մշակույթի պետական ինստիտուտ և սկսել է ձայնագրել «Zion Music» լեյբլը։ Նա սկսել է ակտիվորեն ելույթ ունենալ և հանդես գալ հյուրախաղերով, առաջադրվել է մի շարք հայտնի ազգային մրցանակների, որոնց թվում են «Muz-TV մրցանակաբաշխությունը» («Տարվա առաջընթաց» անվանակարգում) և «RU.TV» հեռուստաալիքի մրցանակը («Լավագույն մեկնարկ» անվանակարգում»)։
2013 թվականին կայացել է «Խենթ» դեբյուտային ալբոմի թողարկումը։


== Սկավառակագրություն ==


=== Ստուդիական ալբոմներ ===


=== Սինգլներ ===


== Տեսագրություն ==


== Ծանոթագրություններ ==


== Արտաքին հղումներ ==
https://www.elvirat.com/ Elvira T. պաշտոնական կայք
Գրեմոլատա

Գրեմոլատա (իտալերեն՝ gremolada), իտալական համեմունք, որի դասական բաղադրիչներն են սխտորը, մաղադանոսը և կիտրոնի կեղևը։ Երբեմն բաղադրության մեջ ավելացնում են նաև անչոուսներ։
Հյուսիսային Իտալիայում ինչպես օսսոբուկոն, այնպես էլ գրեմոլատան մատուցում են ճաշատեսակների հետ։ Բացի այդ, գրեմոլատան կարելի է օգտագործել ձկների, բանջարեղենի և ցանկացած մսային ուտեստների հետ։ Այս համեմունքը անհրաժեշտ տարր է համարվում նաև Լոմբարդիական խոհանոցում։
Գրեմոլատան ներառում է քերած կիտրոնի կեղև, չնայած պատրաստման մեջ կարող են օգտագործվել նաև այլ ցիտրուսների կեղևներ, օրինակ՝ լայմի, նարնջի, գրեյպֆրուտի։ Կան նաև գրեմոլատայի տարբերակներ, որոնք ներառում են տարբեր խոտաբույսեր, ինչպիսիք են՝ համեմը, դաղձը, եղեսպակը։ Գրեմոլատայի մեջ կարելի է ավելացնել մանր կտրատած թարմ կծվիչ կամ գլուխ սոխ, քերած պեկորինո պանիր և մայրու ընկույզ։
Գրեմոլատայի դասական բաղադրատոմսը պարունակում է մեկ կիտրոնի մանրացված կեղև, մեկ փունջ մաղադանոս և սխտորի երկու-երեք պճեղ։ Բոլոր բաղադրիչները պետք է մանր կտրատել, մի փոքր աղ ցանել և խառնել։
Համեմունքը պարունակում է փոքր քանակությամբ կալորիաներ, 100 գրամի դիմաց ընդամենը՝ 11։


== Ծանոթագրություններ ==
Խոտհարք

Խոտհարք, համատարած խոտածածկով պատված գյուղատնտեսական հողահանդակ, որը կանոնավոր (սիստեմատիկ) կերպով հնձում են խոտի, սենաժի, սիլոսի կամ կանաչ կերի համար։ Լինում են ցանովի և բնական։ Ցանովի խոտհարքները ստեղծվում են կերային, դաշտային և այլ ցանքաշրջանառություններում կամ ցանքաշրջանառությունից դուրս՝ բազմամյա ու միամյա խոտաբույսերի ցանքի միջոցով։ Խոտհարքի բերքատվությունը բարձրացնելու համար անհրաժեշտ է պարարտացում, ոռոգում, մոլախոտերի ոչնչացում, բազմամյա խոտասերմերի ենթացանք, ինչպես նաև խոտհարքաշրջանառություն։


===== Բնական խոտհարքներ =====
Բնական խոտհարքներ ծածկված են դաշտավլուկազգի, թիթեռնածաղկավոր և տարախոտային (աղվեսագի, դաշտավլուկ, ցորնուկ, երեքնուկ, եղջերառվույտ, գառնառվույտ, կաթնախոտ, հազարտերևուկ և այլն) բարձրարժեք կերային բույսերով։


===== Ցանովի խոտհարքներ =====
Ցանովի խոտհարքներ ստեղծվում են միամյա և բազմամյա մոնոկուլտուրաների (որոմ, կորնգան, առվույտ, երեքնուկ, շաբդար և այլն) ցանքի միջոցով։
Բնական կերային հանդակները Հայաստանի Հանրապետությունում կազմում են շուրջ 827954 հա, որից 136510 հա խոտհարքներ են, իսկ 644914 հա արոտավայրեր։ Խոտհարքները շուրջ 5 անգամ պակաս են արոտներից (բնականոն փոխհարաբերությունը պետք է լինի 1։3)։
Ըստ գոտիների՝ բնական խոտհարքները կազմում են անապատային ու կիսանապատային գոտում՝ 7,6, տափաստանայինում՝ 18,7, մարգագետնատափաստանայինում՝ 16,4, հետանտառայինում՝ 13,9, մերձալպյանում՝28,9, ալպյանում՝ 11,8, արտագոտիականում՝ 2,8 %։
Ընդարձակ խոտհարքներ կան Լոռու, Տավուշի, Արագածոտնի, Շիրակի, Գեղարքունիքի մարզերում։


== Պատկերասրահ ==

		
		
		
		
		


== Տես նաև ==
Մարգագետիններ


== Արտաքին հղումներ ==
Foundation for Restoring European Ecosystems Archived 2017-06-20 at the Wayback Machine. FREE
UK Wild Meadows Website Archived 2012-07-09 at the Wayback Machine.
Irish Wild Meadows Website
Flora locale - information on creating wildflower meadows Archived 2021-04-15 at the Wayback Machine.
Meadow Planting Archived 2016-03-03 at the Wayback Machine.
Տասներկու խաղողահատիկ

Տասներկու խաղողահատիկ  (իսպ.` Las doce uvas de la suerte (Հաջողության տասներկու խաղողահատիկ)), իսպանական ավանդույթ է, որը թվագրվում է մոտ 1895 թվականին, բայց հաստատվել է 1909-ին։ Այդ տարվա դեկտեմբերին Ալիկանտեի խաղող արտադրողները տարածեցին այս սովորությունը, որպեսզի խաղողի հսկայական բերքը վաճառվի։
Սովորույթի համաձայն` դեկտեմբերի 31-ի կեսգիշերին ամեն զանգի հետ պետք է ուտեն խաղողի մի հատիկ։  Ըստ ավանդույթի` այն բերում է բարգավաճում գալիք տարում ։ Որոշ շրջաններում հավատում են, այս սովորույթը հեռու է վանում կախարդներին և չարքերին, չնայած որ այս «հրաշքը» համարվում է հին ժառանգություն և ներկայումս այն դիտվում է` որպես նոր տարին ողջունելու մշակութային ավանդույթ։
Կան երկու հիմնական տեղեր, որտեղ մարդիկ հավաքվում են խաղող ուտելու։ Ընտանիքներով ճաշից հետո գնում են քաղաքի գլխավոր հրապարակ, իսկ ամենատարածված հավաքատեղին Մադրիդի Պուերտա դել Սոլն է։
12 խաղողահատիկները կապված են Պուերտա դել Սոլի ժամացույցի հետ, որտեղից սկսվել է ավանդույթը, և երբ տարին փոխվում է այստեղից հեռարձակում են։ Այս ավանդույթը նաև ընդունվել է այն երկրներում, որոնք Իսպանիայի և Լատինական Ամերիկայի հետ ունեն լայն մշակութային կապեր, ինչպես օրինակ ԱՄՆ-ի իսպանախոս համայնքները։ Ֆիլիպինները ընդունել է սովորությունը։
Ավանդույթը իսպանական Ծննդյան փառատոնների մաս է կազմում։


== Ծանոթագրություններ ==
Հարություն (այլ կիրառումներ)

Հարություն, կարող է վերաբերել՝

Հարություն - գյուղ Արևմտյան Հայաստանում, Վանի վիլայեթի Արճեշի գավառում
Հարություն - գյուղ Արևմտյան Հայաստանում, Վանի վիլայեթի Վանի գավառում
Հարություն - հայկական ծագմամբ արական անձնանուն
Հարություն - Լև Տոլստոյի վեպը
Վիշնյովոե (գյուղ, Պրիյատինի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Վիշնյովոե գյուղում բնակվում էր 583 մարդ։ Բնակավայրը զբաղեցնում է 2517 կմ² տարածք։ Բնակչության խտությունը կազմում էր 231,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Ֆոլի

Լա Ֆոլի (ֆր.՝ La Folie), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 110 մարդ, բնակչության խտությունը` 16.85 մարդ/կմ²։ Բնակավայրը զբաղեցնում է 6.53 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 68 աշխատունակ (15-64 տարեկան)  բնակիչ, որոնցից ակտիվ էին 46-ը, իսկ ոչ ակտիվները` 22։ Ակտիվության ցուցանիշը կազմում է 67,6 %։ 46 աշխատունակ մարդկանցից աշխատել է 38 անձ (23 տղամարդ և 15 կին)։ Գործազուրկ են եղել 8 անձ (4 տղամարդ և 4 կին)։ 22 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիպինսկի (խուտոր, Ալեկսեևսկի շրջան)

Լիպինսկի (ռուս.՝ Липинский), խուտոր Ռուսաստանի, Վոլգոգրադի մարզի Ալեկսեևսկի շրջանի կազմում։
Բնակչությունը 1982 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (186501-186600)

Աստերոիդների ցանկ (186401-186500)  • Աստերոիդների ցանկ  • Աստերոիդների ցանկ (186601-186700)
 Աստերոիդների ցանկ (186401-186500)  • Աստերոիդների ցանկ  • Աստերոիդների ցանկ (186601-186700)
Շչերբինովկա (գյուղ, Պուտիվիլի շրջան)

Անվան այլ կիրառումների համար տե՛ս՝ ՇչերբինովկաՇչերբինովկա (ուկրաիներեն՝ Щербинівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Շչերբինովկա գյուղում բնակվում էր 159 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2062) Ատեն

(2062) Ատեն (անգլ.՝ Aten), աստերոիդ ատենի ընտանիքում։ Հայտնաբերվել է 1976 թվականի հունվարի 7-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 0,966854 ա. մ., առավելագույնը մոտենում է 0,7901 ա. մ. հեռավորության վրա և հեռանում 1,1436 ա. մ., իսկ Երկրի ուղեծրին Ատեն աստերոիդը նվազագույնը մոտենում է 0,1142 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 347,25 երկրային օրվա ընթացքում, իր ուղեծրով շարժվելով միջինում 1,036724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,93° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2062) Ատեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առաջին մարդը (վեպ)

«Առաջին մարդը» (ֆր.՝ Le Premier Homme), ֆրանսիացի գրող և փիլիսոփա Ալբերտ Կամյուի անավարտ ինքնակենսագրական վեպը, որը հրապարակվել է հետմահու, 1994 թվականին։
1960 թվականի հունվարի 4-ին Ալբերտ Կամյուն մահացավ ավտովթարից։ «Առաջին մարդու» չմշակված ձեռագիրը գտել էին նրա ձեռքի պայուսակում։ Ձեռագիրը հրապարակման է պատրաստվել նրա դստեր` Կատրին Կամյուի կողմից, հեղինակի մահից 34 տարի անց։ Բացի ձեռագրից հրատարակությունը ընդգրկում է նաև ծրագիր, որոնց թվում նամակ, որը Կամյուն Նոբելյան մրցանակ ստանալուց հետո ուղարկել էր իր ուսուցիչ Լուի Ժերմենին, և Լուի Ժերմենի վերջին նամակը Կամյուին։
Վեպը հրապարակվել է Կամյուի երկրորդ ամուսնությունից ծնված աղջկա՝ Կատրինի օգնությամբ, 1994 թվականին, ինչպես նաև «Գալմար» հրատարակչության կողմից։ Վեպը նվիրված է Կամյուի մորը «Նրան, ով երբեք չի կարողանա կարդալ այս գիրքը»։


== Բովանդակություն ==
Վեպը ընդգրկում է Ժակ Կորմերիի կյանքը ծննդյան օրից մինչև նրա ուսումը Ալժիրում։ Այն պատմում է հասարակ և կարևոր երևույթների` մանկության, պատանեկության, ծովի և արևի ուժի, մոր հանդեպ որդու տանջալից սիրո, կորած հոր փնտրտուքների ... մասին։ Այն նաև պատմում է ընդարձակ և ոչ միշտ հյուրընկալ աֆրիկյան լանդշաֆտների գաղութաբնակների պատմությունը, « Հայրենի երկրի» և գաղութաբնակների բարդ հարաբեությունների, պատերազմի խորը հետքերի և քաղաքացիական պատերազմի մասին։ Բայց ինչը ամենակարևորն է` «Առաջին մարդը» նորից Կամյուին կյանք է վերադարձրել, տալիս է մարդու տեսունակությունը, որը մինչև այդ բացահայտված չէր։


== Էկրանավորում ==
2011 թվականին ռեժիսոր Ջանի Ամելիոն վեպի  հիման վրա նկարահանել է համանուն ֆիլմը։ Պրեմիերան կայացել է 2011 թվականի սեպտեմբերի 9-ին, Տորոնտոյում,  միջազգային կինոփառատոնի ժամանակ։


== Ծանոթագրություններ ==
Գեղամ Հայկազունի

Գեղամ Հայկազունի (մ.թ.ա. 1908-1858), հայոց նահապետ, Ամասիայի որդին, Արամայիսի թոռը, Արամանյակի ծոռը, Հայկի տոհմից։ Ամասիայից ժառանգում է Արմավիրը, բայց շուտով այն զիջում է իր որդուն՝ Հարմային և հեռանում հյուսիս-արևելք։ Այնտեղ նորահայտ ծովակի ափին մի քանի գյուղեր է կառուցում։ Լեռները նրա անունով կոչվում են Գեղամա, իսկ ծովակը՝ Գեղարքունի։ Գեղամի կալվածքների մի մասը՝ Գեղարքունի ծովակի արևելք և հարավ ընկած տարածքները ժառանգում է նրա որդի Սիսակը։ Հետագայում իր կալվածքների արևելյան մասում, մի ձորակում Գեղամը կառուցում է դաստակերտ և կոչում իր անունով՝ Գեղամի, որը հետագայում նրա թոռ Գառնիկի անունով կոչվում է Գառնի։ Գեղամի սերնդից է եղել Արտաշես Ա-ի որսապետ Վարաժը։


== Գրականություն ==
Յիուգա

Յիուգա (էստ․՝ Jõuga), գյուղ Էստոնիայի Իդա-Վիրումաա նահանգի Իիսակու շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մալյորկայի աստղադիտարան

Մայորկայի աստղադիտարան (իսպ.՝ Astronómico de Mallorca (OAM), աստղադիտարանի կոդը` — «620»), աստղադիտարան Իսպանիայի Մայորկա կղզու Կոստիտքս քաղաքում։ Հիմնադրվել է 1991 թվականի մայիսին և դարձել է Իսպանիայի Բալեարյան կղզիներում ստեղծված առաջին աստղադիտարանը։
Աստղադիտարանը առաջիններից էր իսպանական աստղադիտարաններից, որ սկսեց կիրառել ռոբոտացված աստղադիտակներ, որոնցից չորսը տեղադրված են Լա Սագրա աստղադիտարանում աստերոիդների հետազոտությունների և հայտնաբերման համար։ Աստղադիտարանի տնօրենն է Սալվադոր ՍանչեսըԱստղադիտարանի հետազոտողները հայտնաբերել են Երկրին վտանգ ներկայացնող աստերոիդներ, այնպիսիք, ինչպես 2006 WH1: 2008 թվականին այս աստղադիտարանում հայտնաբերված 128036 հերթական համարը ստացած աստերոիդը անվանվեց իսպանացի հայտնի թենիսիստ Ռաֆայել Նադալի պատվինԱստղադիտարանի տարածքում գործում է մեծ մոլորակադիտարան, որտեղ կազմակերպվում են ներկայացումներ այցելուների համար։ Աստղադիտարանում կազմակերպվում են ամառային դպրոցներ, որոնց մասնակցում են ուսանողներ տարբեր երկրներից։
2017 թվականի մարտին աստղադիտարանը փակվել է։ Հողատարածքը վաճառքի է հանվել աճուրդում 1,7 միլիոն եվրոյով։


== Աստղադիտարանի գործիքներ ==
REMO2 աստղադիտակ (2 հատ)։ 30սմ f/9 Շմիդտ-Կասսգրեյնի տեսակի + SBIG STL-1001E CCD
60-սմ աստղադիտակ


== Հիմնական նվաճումները ==
Հայտնաբերվել են 70 աստերոիդ 1995-ից 2009 թվականները
9430 աստղաչափական դիտարկումներ հրապարակված 1995-ից 2009 թվականները։


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Observatorio Astronómico de Mallorca» բառերով
Օրեխովիցա (գյուղ, Ուժգորոդի շրջան)

Օրեխովիցա (ուկրաիներեն՝ Оріховиця), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Օրեխովիցա գյուղում բնակվում էր 604 մարդ։ Բնակավայրը զբաղեցնում է 3,2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պանյակո

Պանյակո (իտալերեն՝ Pagnacco), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 4916 մարդ 2008 թվականի մարդահամարի տվյալների, բնակչության խտություն՝ 328 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 33010։ Հեռախոսային կոդ՝ 0432։
Բնակավայրի հովանավոր պաշտպանն է Սան Գիորգիոն։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 661960
Էլեկտրոնային փոստ՝ segreteria@com-pagnacco.regione.fvg.it
Պաշտոնական կայք՝ http://www.comune.pagnacco.ud.it/ Archived 2014-05-09 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.) Archived 2014-05-09 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սվեսա

Սվեսա (ուկրաիներեն՝ Свеса), քաղաքատիպ ավան Ուկրաինայի Սումիի մարզի Յամպոլի շրջանում։
2001 թվականի տվյալներով Սվեսա քաղաքատիպ ավանում բնակվում էր 7 758 մարդ։ Բնակավայրը զբաղեցնում է 6,7 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տատարկինո (գյուղ, Յանաուլսկի շրջան)

Տատարկինո (ռուս.՝ Татаркино, բաշկիրերեն՝ Татаркин), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերունդ

Անվան այլ կիրառումների համար տե՛ս՝ Սերունդ (այլ կիրառումներ)
Սերունդ, մարդկանց տարիքային որոշակի խումբ, միևնույն պատմության դարաշրջանում ձևավորված մարդկանց ամբողջություն։ Հասարակությունը տրոհվում է մի քանդ գոյակցող Սերունդների, որոնք ունեն տարբեր սոցիալական ստատուսներ և դերեր։ Մարդկային պատմությունը Սերունդների հաջորդափոխման և նրանց միջև կապի ժառսնգորդման պատմությունն է․ «․․․այս փաստի շնորհիվ կապ է ստեղծվում մարդկային պատմության մեջ, կազմվում է մարդկության պատմությունը․․․»։ Սերունդների ժառանգորդությունը օբյեկտիվ, անընդհատ և ընդհատ բնապատմական ընթացք է, դրսևորվում է հասարակական կյանքի բոլոր ոլորտներում։ Ցուրաքանչյուր նոր սերունդ նախ յուրացնում է հոգևոր արժեքները, հասարակական կյանքի առկա ձևերը, ապա, թևակոխելով իր ակտիվ գործունեության շրջանը, ստեղծում է նորը, որն այնուհետև փոխանցում է հաջորդ սերունդներին։ Հակամարտ հասարակություններում միևնույն սերնդի ներսում և տարբեր սերունդների միջև հարաբերությունները լարված են և լի բախումներով։ «սերունդների բախման» բուրժ. տեասթյունը, ճիշտ արձանագրելով երիտասարդության, հատկապես ուսանողության, բողոքը կապիտալիզմի դեմ, այն բացատրում է սոսկ երիտասարդ սերնդի տարիքային առանձնահատկություններով, «ձախության» այլևայլ մոլորություններով։ Ոմանք (Խ․ Օրտեգա-ի-Դասետ, Կ․ Մանհայմ, Լ․ Ֆոյեր ևն) նույնիսկ ուռճացնում են սերունդների բախումը, փորձում դրանից բխեցնել մնացած սոցիալական պրոբլեմները։ Սոցիալիզմի օրոք սերնդների ժառանգորդության ապահովման երաշխիք են բոլոր դասակարգերի և խավերի, բոլոր սերունդների արմատական շահերի համընկնումը, գաղափարական և սոցիալ-հոգեբանական համախմբվածությունը են։ Դրա հետ մեկտեղ, սերունդների ժառանգորդությունը դեռևս լիովին զերծ չէ որոշ հակասություններից (մասնավորապես, պահպանվում են աճող սերնդի տարբեր շերտերի հնարավորությունների տարբերությունները մշակութային արժեքներին հաղորդակցվելու, կրթության, մասնագիտության ընտրության առումով ևն), որոնց լուծումը հասարակությունից պահանջում է համապատասխան ջանքեր։
Էնթոնի Անդերսոն

Էնթոնի Անդերսոն (անգլ.՝ Anthony Anderson , օգոստոսի 15, 1970(1970-08-15), Լոս Անջելես, Կալիֆոռնիա, ԱՄՆ), ամերիկացի դերասան, պրոդյուսեր, սցենարիստ։ Հանդիսատեսին հայտնի է «Ռոմեոն պետք է մեռնի», «Օրորոցից մինչև գերեզման», «Մեծ մայրիկի տունը», «Ես, կրկին ես և Իրենը» և «Շատ սարսափելի ֆիլմ 3» ֆիլմերից։


== Ֆիլմագրություն ==


=== Դերակատարումներ ===


=== Պրոդյուսեր ===


=== Սցենարիստ ===


== Ծանոթագրություններ ==
Բլելա

Բլելա, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խիղճ

Խիղճ, բարոյագիտության կատեգորիա, իրականացված բարոյագիտակցություն, որ բնորոշում է իր բարոյական սկզբունքներ մշակելու, արարքները հսկելու և արժեքավորելու անհատի ունակությունը։ Անհատի արարքների գնահատականը դրսևորվում է ոչ միայն որպես դրանց բանական գիտակցում, այլև ապրում՝ «խղճի խայթ»։ Իդեալիստական փիլիսոփայությունում խիղճը դիտվում է որպես
«ներքին ես»-ի ձայն (Կանտ, Ֆիխտե), մարդուն ի ծնե հատուկ բարոյական հատկություն և այլն։ Մարքս-լենինյան բարոյագիտությունը հիմնավորում է խիղճի հասարակական-պատմական բնույթը, ցույց տալիս, որ այն պայմանավորված է ոչ միայն անհատի ներաշխարհով, այլև հասարակական կեցությամբ՝ «Հանրապետականի խիղճն այլ է, քան ռոյալիստինը, հարուստինը՝ այլ, քան ընչազուրկինը, մտածողինը՝ այլ, քան նրանը, ով անկարող է մտածել»։
Կոկալինիու

Կոկալինիու (պորտ.՝ Cocalinho), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Ալտա Ֆլորեստայի գավառի կազմի մեջ։ Բնակչությունը կազմում է 5396 մարդ՝ 2006 թվականի տվյալներով։ Գրավում է 16 538,832 կմ2 տարածք։ Բնակչության խտությունը կազմում է՝ 0,3 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 51.784.747,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝9.623,63 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,727 (տվյալները ՄԱԿ-ի զարգացման ծրագրի)։
Նադյոժնայա

Նադյոժնայա (ռուս.՝ Надёжная), ստանիցա Ռուսաստանի Դաշնության Կրասնոդարի երկրամասի Օտրադնայայի շրջանի կազմում։
Բնակչությունը 2010 թվականին գրանցված տվյալներով կազմում էր 1602 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոպուրի

Պոպուրի (ֆր.՝ pot-pourri - բառացի՝ խառը կերակուր, խառնուրդ), նվագարանային պիես՝ կազմված հանրածանոթ որևէ օպերայի, բալետի եղանակներից, կոմպոզիտորի տարբեր գործերի մեղեդիներից, ժողովրդական երգերից, պարերից, քայլերգերից, կինոնկարների երաժշտության համարներում սովորաբար մեղեդիները չեն զարգացվում, այլ՝ մոդուլացումները և թեմատիկ փոփոխումները իրականացնող կարճ կապերով հետևում մեկը մյուսին։


== Անվան ծագում ==
«Պոպուրի» տերմինը երաժշտության մեջ առաջին անգամ կիրառվել է 1711 թվականին։ Պոպուրիները տարածվել են 19-րդ դարից։ Ստեղծվում են նվագարանային տարբեր կազմերի, ավելի հաճախ՝ էստրադային և փողային նվագախմբերի համար։


== Ծանոթագրություններ ==
Տերյան փողոց (Երևան)

Տերյան փողոց, փողոց Երևանի Կենտրոն վարչական շրջանում։ Անվանվել է բանաստեղծ, քնարերգու և հասարակական-քաղաքական գործիչ Վահան Տերյանի անունով։


== Տվյալներ ==
Սկսվում է Անտոն Քոչինյան-Փավստոս Բուզանդի փողոցների խաչմերուկից և ավարտվում Սարալանջի ոլորաններով։


== Հատող փողոցներ ==
Արամի փողոց
Պուշկինի փողոց
Հին Երևանցու փողոց
Հյուսիսային պողոտա
Թումանյան փողոց
Սայաթ-Նովայի պողոտա (Երևան)
Բայրոնի փողոց
Աղայան փողոց
Մոսկովյան փողոց
Իսահակյան փողոց
Կորյունի փողոց


== Հուշարձաններ և կառույցներ ==
Հայաստանի ազգային ագրարային համալսարան
Հայաստանի Ազգային գրադարան
Ճարտարապետության և շինարարարության Հայաստանի ազգային համալսարան
Հայաստանի ազգային պոլիտեխնիկական համալսարան
Վահան Տերյանի հուշարձան (Երևան, Օղակաձև զբոսայգի)
Վարք հավերժության (քանդակ, Երևան)
Գրքի պալատի շենք
ՀՀ քաղաքացիական ծառայության խորհուրդ
Բարեկամության ձեռքեր (քանդակ, Երևան)
Համաշխարհային հայկական կոնգրես
Կենտրոն վարչական շրջանի ղեկավարի աշխատակազմ
Խնկո-ապոր անվան մանկական գրադարան
Նիկոլ Աղբալյանի անվան թիվ 19 հիմնական դպրոց
Աֆրիկյանների ակումբի շենք


== Պատկերասրահ ==

		
		
		
		
		
		
		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Մյուլբերգ (Էլբա)

Մյուլբերգ (Էլբա) (գերմ.՝ Mühlberg), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 4244 մարդ (ըստ 2010 թվականի դեկտեմբերի 31-ի)։ Տարածքը կազմում է 88,56 կմ²։ Պաշտոնական կոդ՝ 12 0 62 341։
Քաղաքը բաժանված է 5 քաղաքային շրջանների։


== Պատմություն ==
1547 թվականի ապրիլի 24-ին այստեղ քաղաքյին պատերազմ է տեղի ունենում, որտեղ պարտություն են կրում Շառլ 5-րդի զորքերը։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ
Նշան Գալֆայան

Վիքիպեդիայում կան հոդվածներ  Գալֆայան ազգանունով այլ մարդկանց մասին:Նշան Գ. Գալֆայան (ապրիլի 16, 1865(1865-04-16), Ստամբուլ, Օսմանյան կայսրություն - հունվարի 17, 1933(1933-01-17), Թեհրան, Իրան), հայ խմբագիր, գյուղատնտես։


== Կենսագրություն ==
Ծնվել է Կ. Պոլսում, նախնական կրթությունն ստացել է Սկյուտարի ճեմարանում, ապա հաճախել է Պերպերյան վարժարանը, ավարտել 1882 թվականին, մեկնել Ֆրանսիա և սովորել Երկրագործական բարձրագույն ուսումնարանում։ Վերադառնալով Պոլիս, պաշտոնավարել է երկրագործական վարժարաններում։ Հոդվածներ է տպագրել ինչպես եվրոպական, այնպես էլ Ճապոնիայում հրատարակվող շերամապահական հանդեսներում։ 1904-1906 թվականներին Պոլսում խմբագրել է «Ռեսիմլի զրաաթ ղազեթասը» պատկերազարդ թուրքերեն շաբաթաթերթը։ Աշխատակցել է «Արևելք» թերթին։ Ապա պաշտոնավարել է Կարին քաղաքի Սանասարյան վարժարանում։ 1910 թվականին թուրք գյուղատնտես Սուլեյման բեյի հետ հրատարակել է «Զրաաթ թաքվիմի» պարբերականը։ Մոտիկից կապված է եղել հայ հասարակական կյանքի հետ։ 1924 թվականին տեղափոխվել է Հունաստան, աշխատել իր մասնագիտությամբ։ 1927 թվականին հրավիրվել է Իրան որպես շահի կալվածքների գիտական ճյուղի պետ։ Ֆրանսիական մամուլում գրել է մի շարք հոդվածներ, ընտրվել ֆրանսիական ակադեմիայի թղթակից անդամ։


== Ծանոթագրություններ ==
Կուզյա (Սարակոպշայի վտակ)

Կուզյա  (ռուս.՝ Кузя ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սարակոպշայ գետի աջ ափից 31 կմ հեռավորության վրա։ Գետի երկարությունը կազմում է 36 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը - Բիյա և Կատուն, գետի գետային ավազանը Օբն է մինչեև թափվելը՝ Իրտիշը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝.

Ջրային օբյեկտի կոդը հանրային գրանցմամբ — 13010100212115100000182
Կոդը ըստ հիդրոլոգիական հետազոտության (ՌԴ) — 115100018
Ավազանի կոդը — 13.01.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դևա (Գիպուսկոա)

Դևա (իսպ.՝ Deva, բասկ.՝ Etxebarri), բնակավայր և մունիցիպալիտետ Իսպանիայում՝ Գիպուսկով նահանգում (Բասկերի երկիր ինքնավար համայնքում)։ Մունիցիպալիտետը գտնվում է Բախո Դևա շրջանում։ Զբաղեցնում է 51.54 կմ² տարածք։ Բնակչությունը 5367 մարդ (2007 թվականի տվյալներով)։ Պրովինցիայի վարչական կենտրոնից գտնվում է 40 կմ հեռավորության վրա։ Քաղաքը հիմնադրվել է 1294 թվականի հունիսի 24-ին։ Քաղաքը գտնվում է Ջիբրալթարի նեղուցի՝ Դեբա գետի հարավային ափին։


== Տեսարժան վայրեր ==
Գոթական Սուրբ Մարի եկեղեցի, XV-XVII դարեր։ Ճանաչվել է որպես ազգային հուշարձան և պահպանվող կոթող
Ուշագրավ են նաև քաղաքի շուկաները որպես շինություն։ Կառուցվել են 1910 թվականին տարբեր ոճի քարերից
Հայտնի է քաղաքի մեջտեղում գտնվող Ֆերմինանի մարմարե կիսանդրին
Նկարազարդ ավազոտ լողափ, որը ձևավորվել է մի փոքր ուշ։ Շնորհիվ ալիքների, հայտնիէ աշխարհով մեկ և համարվում է զբոսաշրջության հիանալի վայրերից մեկը
Դեբիի տարածքում կան մի քանի նախապատմական քարանձավեր և ժայռապատկերներ, այդ թվում նաև Էկաին քարանձավը


== Ծանոթագրություններ ==


== Արտաքին հղումներ ==
Պաշտոնական էջ
Վասիլ Ղորղանյան

Վասիլ Դավթի Ղորղանյան (Բարսեղ Կորգանով, հունվարի 22, 1865(1865-01-22), Թիֆլիս, Կովկասի փոխարքայություն, Ռուսական կայսրություն - մայիսի 24, 1934(1934-05-24), Երևան, Հայկական ԽՍՀ, ԱԽՖՍՀ, ԽՍՀՄ), հայ երաժշտագետ։ ՀԽՍՀ արվեստի վաստակավոր գործիչ (1934 թվական)։


== Կենսագրություն ==
Վասիլ Ղորղանյանը ծնվել է Թիֆլիսում։ Սկզբնական կրթությունը ստացել է տեղի ռեալական դպրոցում։ Վեց տարեկան հասակից սկսել է նվագել դաշնամուր, իսկ տասներեքում ձեռք է բերել դաշնակահարի համբավ։ Աշակերտել է Է. էպշուոեյնին (դաշնամուր), Կ. Ալիխանովին և Գ. Ղորղայանին (տեսություն)։ 1880-ական թվականների վերջերին ավարտել է Պետերբուրգի ռազմաինժեներական ուսումնարանը, աշխատել Սարիղամիշում, 1888 թվականից ապրել Թիֆլիսում։ Ծավալել է հասարակական, հրապարակախոսական գործունեություն, հանդես եկել տեղական մամուլում, եղել Մոսկվայի և Պետերբուրգի մամուլի խոշոր երաժշտական հանդեսների թղթակիցը։ Ղորղանյանն առաջինն է նկատել երիտասարդ Ֆ. Շալյապինի մեծ տաղանդը։ 1890-ական թվականներին եղել է Գերմանիայում, Ավստրիայում, Ֆրանսիայում, Իտալիայում, հանդիպել Յ. Բրամսին, Ժյուլ Մասնեին, Քամիլ Սեն-Սանսին, Ջուզեպպե Վերդիին։ 1896 թվականին թողել է զինվորական ծառայությունը։ 1891 թվականից 1901 թվականին ռուսական երաժշտական (ընկերության Թիֆլիսի բաժանմունքի վարչության անդամ էր։ 1900 թվականին հիմնել է Անդրկովկասում առաջին ռուսական «Կավկազսկի վեստնիկ» գիտագրական ամսագիրը (հրատարակել և խմբագրել է մինչև 1902 թվականը)։ 1900-1904 թվականներին Միջազգային երաժշտական ընկերության կովկասյան բաժանմունքի տնօրենն էր։ 1904 թվականին Կովկասի երաժշտության մասին ելույթներ է ունեցել Միջազգային երաժշտական ընկերության Բեռլինյան սեկցիայի նիստերին, 1909 թվականին՝ Վիեննայի կոնգրեսում։ Հայաստանում սովետական կարգերի հաստատումից հետո Ղորղանյանը հիմնականում գործել է Երևանում՝ 1925-1930 թվականներին եղել է հանրային գրադարանի տնօրենի տեղակալ, Պետհրատի երաժշտական սեկտորի նախագահ, կոնսերվատորիայի պրոֆեսոր-կոնսուլտանտ։ Արևմտաեվրոպական և ռուսական երաժշտության խոշորագույն ներկայացուցիչներին նվիրված աշխատությունների, հոդվածների հեղինակ է։ Տասնյակ տարիներ հավաքել, ուսումնասիրել և համակարգել է Բեթհովենի կյանքին վերաբերող փաստական հարուստ նյութեր, դեռևս 1888 թվականին Թիֆլիսում կոմպոզիտորի մասին հրատարակել գրքույկ, նրա նամականին (1300 նամակ, երկու գրքով՝ 1900 թվականին և 1904 թվականին), մեծածավալ մենագրություն «Կենսագրական էտյուդ», 1909 թվականին և ճանաչվել որպես խոշորագույն բեթհովենագետ։ Գրել է Մոցարտի մասին ծավալուն աշխատություն (1900 թվական), ակնարկ՝ նվիրված Վերդիին (1897 թվական), առաջինն է լուսաբանել «Պուշկինը երաժշտության մեջ» թեման։ Ուսումնասիրել է հայկական և վրացական երաժշտությունը, հավաքած նյութերը ընդհանրացրել «Կովկասյան երաժշտություն» ժողովածուում (1901 թվական), ուր հեղինակի թարգմանությամբ տեղ են գտել նաև Կոմիտսաի «Հայկական եկեղեցական երաժշտություն» և «Հայ գեղջուկ պարերգեր» աշխատությունները։ Ղորղանյանի բազմակողմանի գործունեությունը նպաստել է մինչխորհրդային և խորհրդային երաժշտական մշակույթի զարգացմանը։


== Ծանոթագրություններ ==
Վասիլ Ղորղանյան
10,000 Hours

«10,000 Hours», ամերիկյան Dan + Shay քանթրի դուետի և կանադացի երգիչ Ջասթին Բիբերի երգը, որը թողարկվել է 2019 թվականի հոկտեմբերի 4-ին Warner Bros. Nashville լեյբլում՝ որպես ապագա ստուդիական ալբոմի սինգլ։ Սինգլը ԱՄՆ-ում ու Կանադայում հասել է Hot Country Songs քանթրի հիթ-շքերթի առաջին հորիզոնականին և ստացել պլատինե հավաստագրումներ։


== Պատմություն ==
2019 թվականի սեպտեմբերի 29-ին Dan + Shay դուետը սոցիալական մեդիայում հրապարակել է սինգլի առաջին թիզերը՝ հայտարարելով հոկտեմբերի 4-ին այն թողարկելու իրենց մտադրության մասին։ Ջասթին Բիբերը հոկտեմբերի 2-ին հաստատել է իրենց համագործակցության մասին տեղեկությունները։
Երգը թողարկվել է 2019 թվականի հոկտեմբերի 4-ին՝ որպես Warner Bros. Nashville լեյբլի երկրորդ սինգլ։ Այն թողարկվել է Ջասթին Բիբերի ու մոդել Հեյլի Բոլդուինի (դերասան Հեյլի Բոլդուինի կրտսեր քույրը) հարսանիքից չորս օր անց, որը տեղի է ունեցել սեպտեմբերի 30-ին Հարավային Կառոլինայում։ Երգը պատմում է Ջասթինի ու Հեյլիի փոխհարաբերությունների մասին։
Երգի հեղինակներն են Dan Smyers-ը, Shay Mooney-ն և Ջասթին Բիբերը, իսկ պրոդյուսերը՝ Smyers-ը։


== Արձագանքներ ==
Երգն արժանացել է դրական արձագանքների երաժշտական քննադատների և համացանցային հրատարակությունների կողմից, որոնց թվում է եղել Ջոն Ֆրիմանը Billboard -ից։


== Կոմերցիոն հաջողություն ==
«10,000 Hours» սինգլն զբաղեցրել է ամերիկյան Hot Country Songs քանթրի հիթ-շքերթի առաջին հորիզոնականը՝ դառնալով դուետի երրորդ չարթփոփերը։ Այն առաջին հորիզոնականն զբաղեցրել է տասնմեկ շաբաթ։ Երգն ամերիկյան Billboard Hot 100 բազմաժանրային հիթ-շքերթում միանգամից զբաղեցրել է չորրորդ հորիզոնականը։ Այն ռեկորդ է սահմանել նաև Billboard Streaming Songs սթրիմինգային հիթ-շքերթում՝ դառնալով այնտեղ ամենաբարձր տեղ զբաղեցրած քանթրի երգը (ոչ տոնական) և գերազանցելով Florida Georgia Line խմբի «Cruise» սինգլին, որն զբաղեցրել էր իններոդ հորիզոնականը։ Թողարկման երկրորդ շաբաթում տպաքանակը կազմել է ևս 17,000 օրինակ։ 
«10,000 Hours» սինգլն ստացել է պլատինե կարգավիճակ Կանադայում և ոսկե կարգավիճակ ԱՄՆ-ում՝ RIAA ասոցիացիայի կողմից։ Մինչ 2019 թվականի նոյեմբերը սինգլի տպաքանակը Միացյալ Նահանգներում հասել է 131 000 օրինակի, մինչ 2020 թվականի փետրվար՝ 237 000 օրինակի։


== Երաժշտական տեսահոլովակ ==
Պաշտոնական երաժշտական տեսահոլովակը 2019 թվականի հոկտեմբերի 4-ին վերբեռնվել է YouTube ալիք։


== Ձայնագրության մասնակիցներ ==
Tidal-ի տվյալներով.


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «10,000 Hours» (անգլ.)
(7125) Էիտարոդատ

(7125) Էիտարոդատ (անգլ.՝ Eitarodate), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 7-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,414057 ա. մ., առավելագույնը մոտենում է 2,1348 ա. մ. հեռավորության վրա և հեռանում 2,6934 ա. մ.։ Արեգակի շուրջ մեկ ամբողջական պտույտ է կատարում 1370 երկրային օրվա ընթացքում, իր ուղեծրով շարժվելով միջինում 0,262774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7125) Էիտարոդատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեզուգլովկա (գյուղ, Նեժինի շրջան)

Բեզուգլովկա (ուկրաիներեն՝ Безуглiвка), գյուղ Ուկրաինայի Չեռնիգովի մարզի Նեժինի շրջանում։
2006 թվականի տվյալներով Բեզուգլովկա գյուղում բնակվում էր 1 071 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՖԻՖԱ Աշխարհի առաջնություն 2014 (Ընտրական փուլ, ՈՒԵՖԱ) A խումբ

2011 թ. հուլիսի 11-ին Ռիո դե Ժանեյրոյում անցկացված վիճակահանության արդյունքներով 2014 աշխարհի առաջնության որակավորման A խմբում ընդգրկված են Խորվատիայի, Սերբիայի, Բելգիայի, Շոտլանդիայի, Մակեդոնիայի և Ուելսի հավաքականները։
Խմբի հաղթողը կորակավորվի եզրափակիչ փուլի համար։ 2-րդ տեղեր գրավածը մյուս խմբերի 2-րդ տեղ գրաված հավաքականների հետ կբաժանվեն 4 զույգերի, կմասնակցեն 2՝ տնային և պատասխան հանդիպումների։ Հաղթելու դեպքում նույնպես կանցնի եզրափակիչ փուլ։


== Մրցաշարային աղյուսակ ==


== Խաղերի ժամանակացույցն ու արդյունքները ==


== Հղումներ ==
Վիլհելմ Անդերսոն

Անվան այլ կիրառումների համար տե՛ս՝ Անդերսոն (այլ կիրառումներ)Վիլհելմ Ռոբերտ Կարլ Անդերսոն (բելառուս․՝ Вільгельм Роберт Карл Андэрсан, հոկտեմբերի 28, 1880(1880-10-28), Մինսկ, Ռուսական կայսրություն - մարտի 26, 1940(1940-03-26), Մենձիժեչ, Lubusz Voivodeship, Լեհաստան), գերմանական ծագմամբ էստոնառուսական աստղաֆիզիկոս, հայտնի է աստղերի ֆիզիկական կազմության հետազոտություններով։


== Կենսագրություն ==
Վիլհելմ Անդերսոնը ծնվել է Մինսկում (այժմ՝ Բելառուսիա) բնիկ գերմանացիների ընտանիքում։ Նրա կրտսեր եղբայրներն են հայտնի մաթեմատիկոս Օսկար Անդերսոնը (1887-1960) և բանահավաք Վալտեր Անդերսոնը (1885-1962)։ Պատանեկան տարիներն անցել են Կազանում, որտեղ նրա հայրը՝ Նիկոլայ Անդերսոնը (1845-1905) Կազանի համալսարանի դասախոս էր և զբաղվում էր ուգրո-ֆիննական լեզուների ուսումնասիրությամբ։
Վիլհելմը սովորել է նույն համալսարանում՝ 1909 թվականին ավարտելով մաթեմատիկայի և գիտության ֆակուլտետը։ 1910-1928 թվականներին որպես ֆիզիկայի ուսուցիչ աշխատել է Սամարայում, 1918-ից՝ Մինսկում։ Եղբոր՝ Վալտեր Անդերսոնի հետ 1920 թվականին տեղափոխվել է Տարտու (Էստոնիա)։ 1923 թվականին Տարտուի համալսարանում ստանում է աստղագիտության մագիստրոսի աստիճան, իսկ 1927 թվականին դառնում է գիտությունների դոկտոր, նրա դիսերտացիան նվիրված էր արևապսակի ֆիզիկային։ Որակավորման բարձրագույն փուլն անցել է 1934 թվականին։ 1936 թվականին դարձել է Տարտուի համալսարանի ընթերակա պրոֆեսոր։ Ինչպես շատ բալթիական գերմանացիներ, 1939 թվականի վերջին վերաբնակեցվում է Գերմանիայում, որտեղ որոշ ժամանակ անց մահանում է Մեզերից-Օբրավալդե առողջարանում (գերմ.՝ Meseritz-Obrawalde)։
Անդերսոնի ամենահայտնի գիտական աշխատությունը վերաբերում է սպիտակ թզուկ աստղերի զանգվածի վերին սահմանին՝ հրատարակված 1929 թվականին Տարտուում։ Այժմ այդ մեծությունը կրում է Չանդրասեկարի մեծություն անունը։ Անդերսոնի անունն է կրում Սթոուներ-Անդերսոնի հավասարումը։


== Ընտրյալ աշխատություններ ==
Über die Existenzmöglichkeit von kosmischem Staube in der Sonnenkorona. 	Zeitschrift für Physik 28, Berlin, 1924.
Über die Grenzdichte der Materie und der Energie. Zeitschrift für Physik 56, Berlin, 1929.


== Ծանոթագրություններ ==


== Աղբյուրներ ==
Kuusk, P.; Martinson, I. (1997), «Tartu astrofüüsik Wilhelm Anderson», Akadeemia 2:  358–375, http://www.aai.ee/muuseum/Reprints/HTML/wilhelm_robert_karl_anderson.htm, վերցված է 2012-11-24 
Blackman, E. (2006), «Giants of physics found white-dwarf mass limits», Nature 440:  148, 2006-03-09, doi:10.1038/440148d 
Hockey, Th.; Trimble, V.; Palmeri, J. և այլք։, eds։ (2014), «Anderson, Wilhelm Robert Karl», Biographical Encyclopedia of Astronomers (2nd տպ.), Springer, ISBN 9781441999160, http://www.springerreference.com/docs/html/chapterdbid/331363.html, վերցված է 2013-06-12 


== Արտաքին հղումներ ==
Վիլհելմ Անդերսոնի հրապարակումները Աստղաֆիզիկայի համակարգի տվյալների ցանկում
Ստուժիցա (գյուղ, Վելիկոբերեզնյայի շրջան)

Ստուժիցա (ուկրաիներեն՝ Стужиця), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Ստուժիցա գյուղում բնակվում էր 1 002 մարդ։ Բնակավայրը զբաղեցնում է 65575 կմ² տարածք։ Բնակչության խտությունը կազմում էր 15,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորսկ

Բորսկ (ռուս.՝ Борск), գյուղ Ռուսաստանի Կրասնոյարսկի երկրամասի Սուխոբուզիմսկի շրջանի կազմում։
Բնակչությունը ըստ վերջին գրանցված տվյալների կազմում էր 1200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Անգլիայի գավաթ 1975-76

Ֆուտբոլի Անգլիայի գավաթ 1975-76 (անգլ.՝ 1975-76 FA Cup), Ֆուտբոլի Անգլիայի գավաթի 95-րդ խաղարկությունն է, որում հաղթեց «Սաութհեմպտոն» ֆուտբոլային ակումբը։


== Եզրափակիչ ==
Արևահարություն

Արևահարություն, գլխի վրա արևի ճառագայթների անմիջական, երկարատև ազդեցության հետևանքով առաջացած ծանր հիվանդագին դրություն։ Արևահարության ժամանակ ուղեղի թաղանթների և ուղեղանյութի անոթները լայնանում են, լցվում արյունով։ Առաջ է գալիս ուղեղի այտուց, երբեմն՝ արյունազեղումներ, որոնց հետևանքով խանգարվում է կենտրոնական նյարդային համակարգի համապատասխան կենտրոնների գործունեությունը։
Մանկահասակ և ծծկեր երեխաներն ավելի խոցելի են արևահարության նկատմամբ, քանի որ նրանց գաղտունը դեռևս բաց է, գանգի ոսկրերը բարակ են, մաշկը և մազերը՝ ավելի նուրբ։ Ճաղատ, բարակ և նոսր մազերով մարդիկ նույնպես խոցելի են արևահարության նկատմամբ։ Արևահարության նշաններն ի հայտ են գալիս արևի ճառագայթների ներգործությունից անմիջապես հետո կամ մի քանի ժամ անց, հաճախ՝ գիշերը։


== Նշաններ ==
մարմնի ջերմաստիճանի բարձրացում (39 °C և ավելի),
դեմքի և պարանոցի մաշկի կարմրություն և չորություն,
գլխացավ,գլխապտույտ,
թուլություն,
անհանգստություն, գրգռվածություն,
աղմուկ ականջներում,
արյունահոսություն քթից,
սրտխառնոց, փսխում,
գիտակցության խանգարումներ։


== Առաջին օգնություն ==
Տեղափոխեք տուժածին հով, ստվերոտ վայր,
Օգնեք տուժածին ընդունել հարմար դիրք,
Տուժածի գլխին դրեք սառը թրջոցներ, ծածկեք նրան խոնավ սավանով,
Արձակեք ճնշող կապերը և թեթևացրեք հագուստը,
Եթե տուժածը գիտակից է, տվեք սառը, քաղցր հեղուկներ։ Անհրաժեշտության դեպքում ահազանգեք շտապ օգնություն,
Վերահսկեք տուժածի վիճակը, գրանցեք տվյալները և ցուցաբերեք համապատասխան առաջին օգնություն։


== Մարմնի արձագանքը միջավայրի բարձր ջերմաստիճանին ==
Մաշկի արյունատար անոթները լայնանում են։ Դրա հետևանքով մեծ քանակությամբ տաք արյուն է մղվում մաշկ, որից ավելորդ ջերմությունը փոխանցվում է միջավայրին՝ հովացնելով մարմինը։
Քրտնարտադրությունն ուժեղանում է։
Հաճախանում է անոթազարկը։ Արագանում է արյան շրջանառությունը և ավելի շատ ջերմություն է փոխանցվում միջավայրին։
Հաճախանում է շնչառությունը։ Ավելի շատ օդ է անցնում դեպի թոքեր՝ սառեցնելով թոքերի արյունատար անոթների արյունը։


== Ծանոթագրություններ ==
(4566) Չաոկուանգպու

(4566) Չաոկուանգպու (անգլ.՝ Chaokuangpiu), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 27-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,835245 ա. մ., առավելագույնը մոտենում է 2,2289 ա. մ. հեռավորության վրա և հեռանում 3,4416 ա. մ.։ Արեգակի շուրջ մեկ ամբողջական պտույտ է կատարում 1743,75 երկրային օրվա ընթացքում, իր ուղեծրով շարժվելով միջինում 0,206452 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4566) Չաոկուանգպու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օեսաառե

Օեսաառե (էստ․՝ Oessaare), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)